## C. Oppdrag etter ISAE 3000 - Attestasjonsoppdrag som ikke er revisjon eller forenklet revisorkontroll av historisk finansiell informasjon

### C.1. Attestasjonsuttalelse om finans- og gjeldsforvaltning

Til kommunestyret/fylkestinget i ABC

UAVHENGIG REVISORS ATTESTASJONSUTTALELSE OMREGLEMENTFOR KOMMUNENS/FYLKESKOMMUNENS FINANS- OG GJELDSFORVALTNING

Vi har utført et attestasjonsoppdrag som skal gi betryggende sikkerhet, i forbindelse med ABC kommunes reglement for finans- og gjeldsforvaltningen datert dd.mm.åååå.

######### ABC kommunes ansvar for finansforvaltningsreglementet

Kommunestyret/fylkestinget er ansvarlig for at finans- og gjeldsforvaltningen er underlagt reglement fastsatt i samsvar med kommuneloven § 14-13 og forskrift av 18. november 2019 om garantier og finans- og gjeldsforvaltning i kommuner og fylkeskommuner.

######### Vår uavhengighet og kvalitetskontroll

Vi har utført oppdraget i samsvar med etiske retningslinjer for NKRFs medlemmer, som inneholder uavhengighetskrav og andre krav basert på grunnleggende prinsipper om integritet, objektivitet, faglig kompetanse og tilbørlig aktsomhet, fortrolighet og profesjonell opptreden.

I samsvar med internasjonal standard for kvalitetskontroll (ISQC 1) har [revisjonsselskapets navn] et omfattende kvalitetskontrollsystem, herunder dokumenterte retningslinjer og rutiner for etterlevelse av etiske krav, faglige standarder og krav i gjeldende lovgivning og annen regulering.

######### Vår oppgave

Vår oppgave er å avgi en uttalelse om reglement for finansforvaltningen på grunnlag av bevisene vi har hentet inn. Vi har utført vårt attestasjonsoppdrag med sikkerhet i samsvar med den internasjonale Attestasjonsoppdrag som ikke er revisjon eller standarden for attestasjonsoppdrag - ISAE 3000 forenklet revisorkontroll av historisk finansiell informasjon . Standarden krever at vi planlegger og gjennomfører dette oppdraget for å oppnå betryggende sikkerhet for hvorvidt det foreligger vesentlige feil eller mangler ved kommunens/fylkeskommunens regler for finans- og gjeldsforvaltningen.

Utføring av et attestasjonsoppdrag som skal gi betryggende sikkerhet i henhold til ISAE 3000, innebærer å utføre handlinger for å innhente bevis for at reglementet er i tråd med kommuneloven og forskrift om finansforvaltning. Typen, tidspunktet for og omfanget av de valgte handlingene er gjenstand for revisors skjønn. Gjennomføring av et attestasjonsoppdrag som skal gi betryggende sikkerhet på dette området, innebærer også:

- 1. Med utgangspunkt i kommuneloven § 14-13, kontroll av at lovens bestemmelser er innarbeidet i kommunens/fylkeskommunens reglement for finans- og gjeldsforvaltningen, herunder at reglementet:
- a. hindrer kommunen i å ta vesentlig finansiell risiko i finans- og gjeldsforvaltningen
- b. har bestemmelser som skal sikre at løpende betalingsforpliktelser kan innfris.
- c. har bestemmelser om hvilke avkastningsmål som skal ligge til grunn for finansforvaltningen.
- 2. Med utgangspunkt i § 6 annet ledd i forskrift om garantier og finans- og gjeldsforvaltning i kommuner og fylkeskommuner, kontroll av at reglementet minst angir:
- a. Hva som er formålet med forvaltningen.
- b. Hvilke midler som skal forvaltes med lav risiko og høy likviditet.
- c. Hvilke midler som skal forvaltes med en lang tidshorisont.

20

NKRFs Revisjonskomité - Uttalelser og rapporter fra revisor i kommunal sektor